Orientación sexual

A orientación, inclinación o delera sexual se refiere ta un patrón d'atracción sexual, erotica, emocional u aimorosa enta una determinata colla de personas definitas por o suyo sexo. A orientación sexual e lo suyo estudio pueden trestallar-se en cuatre partis prencipals: a heterosexualidat u atracción enta personas d'o sexo oposato, homosexualidat u atracción enta personas d'o mesmo sexo; a bisexualidat u atracción enta personas d'entramos sexos; e l'asexualidat u manca d'atracción sexual.Sexual orientation, homosexuality and bisexuality (en anglés). Articlo de l'Asociación estausunidense de Psicolochía (en anglés American Psychologycal Association); consultato o 20 de febrero de 2012. O comportamiento sexual humán, a identidat de chenero e a identidat sexual son termins relacionatos con a orientación sexual, ya que psicolochicament conforman a percepción sexual d'una persona. A preferencia sexual, d'atra man, suchiere bel grau de triga, que determina la vida d'una persona en establir un chenero como obchecto de deseyo, por o que ye incorrecto emplegar o termin ta referir-se ta la orientación sexual d'una persona.Avoiding Heterosexual Bias in Language (en anglés). Articlo de l'Asociación estausunidense de Psicolochía (en anglés American Psychologycal Association); consultato o 21 de febrero de 2012 A consonancia u disonancia se refiere a la relación u similaridat entre preferencia sexual e a orientación sexual. S'aplica o termin consonancia a una persona que as suyas preferencias sexuals coincide con a suya orientación sexual (por eixemplo: un hombre declarato homosexual que en mantién de relacions sexuals con personas d'o chenero masculín), entre que a disonancia se refiere ta la diferencia entre a preferencia sexual e a orientación sexual (por eixemplo: una muller declarata heterosexual que en siente d'atracción sexual por personas d'o chenero femenín, pero que en mantién de relacions sexuals con personas d'o chenero masculín e que prefiere estar dita heterosexual).Concordance Between Sexual Behavior and Sexual Identity in Street Outreach Samples of Four Racial/Ethnic Groups (en anglés). Articlo de Michael Boss, Y. James Essien, Mark Williams e María Eugenia Esquer Fernández. Articlo en o Journal of the American Sexually Transmitted Diseases Association; consultato o 21 de febrero de 2012.

Definición
Os estudios cientificos efectuatos en l'arco de decadas han constrimostrato que a orientación sexual ha una gama especifica que puet variar dende a total atracción enta personas d'o mesmo sexo dica la total atracción enta personas d'o sexo oposato; manimenos, se gosa emplegar tres categorías ta definir a la orientación sexual: heterosexual, homosexual (lesbiana u gai) e bisexual —respectivament; atracción enta personas d'o sexo oposato, d'o mesmo sexo e d'entramos sexos.Sexual Orientation & Homosexuality - Answers to Your Questions For a Better Understanding (en anglés), en American Psychological Association. URL consultato l'8 d'abril de 2012.Sexual Orientation and Adolescents (en anglés), en American Academy of Pediatrics. URL consultato l'8 d'abril de 2012. En cualques casos, se considera una orientación sexual mesmo l'asexulidat, ye dicir, a escasa u nula atracción enta personas tanto d'o sexo oposato como d'o mesmo sexo u simpla manca d'orientación sexual.

Encara que siga d'uso común discutir sobre a orientación sexual considerando-la como una caracteristica estrictament personal, a la par que o sexo biolochico u a edat, o que no ye de tot correcto: a orientación sexual se define, de feito, a traviés d'as relacions interpersonals e va a ormino a determinar o tipo d'individuos que una persona triga frecuentar e con qui aspera trobar una relación sentimental satisfacient, bella cosa fundamental ta la realización personal de muitos individuos. Ye mesmo distincto d'a simpla actividat sexual, que puet mesmo no esprisar a orientación sexual d'una persona.

Toz os tipos d'orientación sexual son trazas normals con que os sers humans n'entablamos de lazos afectivos; atamas d'os estereotipos esparditos seguntes que as personas con orientación sexual no heterosexual estarban trestucatos u anormals, a rechira no ha deixato platero garra tipo de vinclo entre orientación homosexual u bisexual e a psicopatolochía e, por tanto, a definición d'a homosexualidat como "trestuque mental" ye estata albandonata ya fa tiempo por as asociacions de clasificación que operan en iste campo.

A "preferencia sexual"
A vegadas se ye usata a expresión "preferencia sexual" como sinonimo d'"orientación sexual"; sindembargo istos dos termins han un significato distincto en a demba psicolochica.Avoiding Heterosexual Bias in Language (PDF en anglés), en American Psychological Association. URL consultato l'8 d'abril de 2012. O termin "preferencia", de feito, suposa bel grau de libre triga d'a propria orientación sexual, bella cosa que un individuo no necesariament ha e que no ha trobato base en a rechira psicolochica.

O termin "preferencia sexual" ye usata sobre tot por aquels que emparan a fluideza intrinseca d'o deseyo sexual (en o tocant a la verdadera e propria orientación) e que a sexualidat contién cualque elemento de triga, e antimás por qui creyen que no se puet fablar d'una orientación sexual definita dica bella edat, en contraposición a aquels qui piensan que a sexualidat ye determinata por factors cheneticos e/u evolutivos perteneixients, en cada caso a la muito tierna infancia.

Causas e percepción d'a orientación sexual
Segunte l'actual conoiximiento cientifico, a orientación sexual se define a ormino durando a primera infancia; no existe, con tot e con ixo, un consenso definitivo entre os cientificos sobre cualas son as razons exactas por que una persona desembolica una orientación sexual heterosexual, bisexual u homosexual. Cheneralment, as causas se son rechiratas en una combinación d'influencias cheneticas, hormonals e ambientals, pero no son surtitas prebas definitivas a lo respective;Submission to the Church of England's Listening Exercise on Human Sexuality (PDF en anglés), en o Royal College of Psychiatrists. URL consultato l'8 d'abril de 2012. en o tocant a la opinión espardita seguntes que os abusos sexuals, os succesos traumaticos u una cura u una educación entivocata d'os fillos puedan influir en o desarrollo d'a orientación sexual, ista en manca d'evidencia cientifica.

D'atra man, ye amplament compartito entre os estudiosos que a orientación sexual no ye fruito d'una triga, asinas como no existe garra evidencia de que a orientación pueda modificar-se de traza artificial (a traviés d'as ditas "terapias reparativas"; que, por contra, resultan a ormino negativas ta las personas qui i son chusmesas).

A percepción d'a propria orientación sexual escomencipia a definir-se, de traza cheneral, entre a meya infancia e a primera adolescencia, pero varía enormement de persona a persona e ye independient de l'actividat sexual verdadera e propria: por eixemplo, un individuo puet identificar-se como heterosexual, bisexual u homosexual mesmo antis d'haber-ne habito de relacions sexuals e viceversa. Antimás se considera que a presencia de prechudicio e discriminación en a sociedat constituyen un entrepuz ta que as personas con orientación sexual homosexual u bisexual replequen completament a suya orientación.

Referencias

Categoría:Sexualidat